text: [{"text_idx": "#000000", "text": "Sunnudagin 19. apri\u0301l 2020 eru 40 a\u0301r si\u0301\u00f0ani at Hondbo\u0301ltssamband F\u00f8roya var sett a\u0301 stovn."}, {"text_idx": "#000003", "text": "Vi\u00f0 Europa-cup dystum og landsdystum var hondbo\u0301lturin tann i\u0301tro\u0301ttargreinin, sum gekk a\u0301 odda a\u0301 altjo\u0301\u00f0a pallinum i\u0301 70 \u0301unum og fyrst i\u0301 80 \u0301unum. F\u00f8royska manslandsli\u00f0i\u00f0 sto\u0301\u00f0 seg v\u00e6l i\u0301 CHM-kappingunum og eftir go\u0301\u00f0 u\u0301rslit i\u0301 kappingini i\u0301 Portugal i\u0301 1976, var mi\u00f0ja eftir at fa\u0301a kappingina til F\u00f8roya. Hetta eydna\u00f0ist og i\u0301 1980, sama a\u0301r sum HSF var sett a\u0301 stovn, var skipa\u00f0 fyri sto\u0301rari CHM-kappingin i\u0301 F\u00f8royum. Veruligur hondbo\u0301ltsfepur valda\u00f0i og fyri fullsettum hallum var leikt i\u0301 Va\u0301gi, Klaksvi\u0301k og a\u0301 Ha\u0301lsi."}, {"text_idx": "#000004", "text": "Seinnu a\u0301rini i\u0301 80 \u0301unum og fyrru a\u0301rini av 90 \u0301unum vo\u0301ru tung a\u0301r hja\u0301 HSF. Fi\u0301ggjarst\u00f8\u00f0an var va\u0301nalig og li\u0301ti\u00f0 var av landsli\u00f0svirksemi. I\u0301 00 \u0301unum kom to\u0301 gli\u00f0 a\u0301 aftur og var luttiki\u00f0 i\u0301 fleiri EM- og HM undankappingum a\u0301 manssi\u0301\u00f0uni og i\u0301 Challenge Trophy-kappingunum a\u0301 kvinnusi\u0301\u00f0uni."}, {"text_idx": "#000005", "text": "Ta\u00f0 er to\u0301 ikki fyrr enn nu\u0301 seinastu a\u0301rini, i\u0301 seinnu helvt av 10 \u0301unum, at landsli\u00f0svirksemi hja\u0301 HSF veruliga er komi\u00f0 i\u0301 eina fasta og trygga legu. Umsitingin og fi\u0301ggjarliga grundalagi\u00f0 er saman vi\u00f0 go\u0301\u00f0um stu\u00f0lum styrkt. Vit luttaka nu\u0301 a\u0301 j\u00f8vnum f\u00f8ti vi\u00f0 okkara grannalond, b\u00e6\u00f0i vi\u00f0 kvinnu,- mans- og ungdo\u0301mslandsli\u00f0unum. Fleiri kappingar hava eisini veri\u00f0 i\u0301 F\u00f8royum seinastu a\u0301rini, U17 EM-undankapping hja\u0301 kvinnum i\u0301 2015, HM-undankapping hja\u0301 kvinnum i\u0301 2016, U21 HM-undankapping hja\u0301 monnum i\u0301 2017, EM-undan-undankapping hja\u0301 monnum i\u0301 2017 og U19 HM-undankapping hja\u0301 kvinnum i\u0301 2018. Serliga minnilig var HM-undankappingin hja\u0301 U21-monnum, har f\u00f8royska li\u00f0i\u00f0 fyri fullsettari h\u00f8ll vann bo\u0301lkin frammanfyri Sveis, Finnlandi og I\u0301srael og harvi\u00f0 vann seg til HM-endasp\u00e6li\u00f0, sum var i\u0301 Algeria a\u0301 sumri i\u0301 2017. F\u00f8royska li\u00f0i\u00f0 sto\u0301\u00f0 seg sera v\u00e6l og gj\u00f8rdist nr. 16 av 24 li\u00f0um. Serliga merkisvert var eisini u\u0301rsliti\u00f0 hja\u0301 U17-landsli\u00f0num hja\u0301 monnum, sum i\u0301 2019 vann European Open i\u0301 Sv\u00f8ri\u0301ki frammanfyri 23 li\u00f0um, og sigra\u00f0i f\u00f8royska li\u00f0i\u00f0 m.a. a\u0301 Noregi, Spania, Ungarn og Sv\u00f8ri\u0301ki i\u0301 kappingini. Sto\u0301ra avbjo\u0301\u00f0ingin er i\u0301 l\u00f8tuni, at ikki ber til at hy\u0301sa altjo\u0301\u00f0a EM-landsdystum hja\u0301 monnum og heldur ikki st\u00f8rri ungdo\u0301mskappingum, ti\u0301 EHF hevur hert kr\u00f8vini til hallirnar og kringumst\u00f8\u00f0urnar hartil. F\u00f8roysku hallirnar standa langt fra\u0301 hesi ma\u0301t og kr\u00f8v, og ma\u0301 A-landsli\u00f0i\u00f0 hja\u0301 monnum ti\u0301skil sp\u00e6la si\u0301nar heimadystir uttanlands. Hetta ver\u00f0ur eisini galdandi fyri kvinnurnar til n\u00e6stu EM-undankapping."}]